3บลจ.ขายกอง6เดือนสูง3.4%
3 บลจ.แข่งส่งกองทุนตราสารหนี้ 6 เดือนขาย “กรุงไทย” ใจดีจ่าย 3.4% “ทิสโก้ธนชาต” ผลตอบแทน 3.23.3%
2 ก.พ. 2555

3 บลจ.แข่งส่งกองทุนตราสารหนี้ 6 เดือนขาย “กรุงไทย” ใจดีจ่าย 3.4% “ทิสโก้ธนชาต” ผลตอบแทน 3.23.3%
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า บริษัทเปิดขายกองทุนเปิดกรุงไทยธนทรัพย์ บี 27 ระหว่างวันที่ 27 ก.พ. 2555 อายุโครงการ 6 เดือน ผลตอบแทนประมาณ 3.4% ต่อปี 
กองทุนจะลงทุนตราสารในประเทศและต่างประเทศ ประกอบด้วย เงินฝาก ตราสารการเงินระยะสั้นธนาคารพาณิชย์ และตั๋วแลกเงินในสัดส่วน 25% ของมูลค่าทรัพย์สินสุทธิของกองทุน 
สำหรับส่วนที่เหลือลงทุนในเงินฝากประจำของ Bank of China สกุลเงินเหรียญสหรัฐ เงินฝากประจำ Union National Bank (UNB) เงินฝากประจำ First Gulf Bank (FGB) MTN ของ ICBC Asia Ltd. สกุลเหรียญสหรัฐ และ ECP ของ GSCaltex สกุลเหรียญสหรัฐ 
บลจ.ธนชาต เสนอขายกองทุนเปิดธนชาต Fixed Income 8 ระยะเวลาลงทุน 6 เดือน ผลตอบแทนประมาณ 3.2% ต่อปี เสนอขายวันที่ 16 ก.พ. 2555 
กองทุนจะลงทุนในเงินฝากสกุลเงิน Arab Emirates Dirham ธนาคาร Union National Bank ธนาคาร First Gulf Bank ประมาณ 22% ลงทุนในเงินฝากสกุลเงินหยวน ธนาคาร Bank of China ประมาณ 22% ลงทุนในตราสารหนี้ระยะสั้น สกุลเงิน USD ธนาคาร ICBC (Asia) ธนาคาร Shinhan Bank ประมาณ 10% และที่เหลือ 45.9% ลงทุนในตั๋วแลกเงิน 5 บริษัท
ด้าน บลจ.ทิสโก้ เปิดขายกองทุนเปิด ทิสโก้ ตราสารหนี้เพิ่มค่า 6M2 เน้นลงทุนในตราสารหนี้คุณภาพดีทั้งในและหรือต่างประเทศ อายุประมาณ 6 เดือน เสนอขายตั้งแต่วันนี้จนถึงวันที่ 6 ก.พ. 2555 คาดผลตอบแทนประมาณ 3.23.3% ต่อปี